Ballad of a Homeschooled Girl

"Ballad of a Homeschooled Girl" (בעברית: "בלדה לנערה בחינוך ביתי") הוא הרצועה החמישית מתוך אלבום האולפן השני של אוליביה רודריגו, Guts. היא יצאה לאור ב-8 בספטמבר 2023, עם צאת האלבום תחת הוצאת חברת גפן רקורדס.

== רקע ==
רודריגו החלה לעסוק במשחק כשהשתתפה בהפקות בית הספר כשהייתה תלמידה בבית ספר יסודי. רודריגו ומשפחתה עברו להתגורר בעיר מורייטה שבקליפורניה כשלוהקה לתוכנית ביזארדבארק. מאז ליהוקה לתוכנית, כשהייתה תלמידה בכיתה ז', ועד שנת 2021, היא למדה במסגרת של חינוך ביתי.<ref name=":5"></ref><ref></ref>

== הרכב ==

השיר מתואר כשיר רוק אלטרנטיבי עם השפעות גראנג', אימו ואינדי ששואב השראה משנות ה-90 ולהקות כמו אוורקליר ות'ירד איי בליינד .<ref name=":0"></ref><ref name=":1"></ref><ref></ref> השיר מודגש גם כשיר בסגנון של זרם תודעה עם אקורדי כוח גולמיים, שינויי מפעם ובתים שמבוצעים בסגנון דיבור עם אלמנטים בולטים של ראפ.<ref></ref>

השיר עוסק בחרדה חברתית, במיוחד במצבים בהם רודריגו מרגישה לא בנוח, או עושה טעויות.<ref></ref> המילים עוסקות במקרים שונים שבהם רודריגו מרגישה שהיא לא משתלבת או חווה קושי עם נורמות חברתיות. רודריגו משתמשת בשפה ציורית על מנת לתאר את רגשות החרדה המתעוררים בה במהלך אינטראקציות חברתיות. קיים גם שימוש במטפורות על מנת להביע את רגשותיה - הביטוי "Cat got my tongue" (בעברית: "החתול תפס את הלשון שלי") הוא מטפורה המרמזת על חוסר במילים או קושי להתבטא. באופן דומה, "התאבדות חברתית" הוא ביטוי לתחושה שאינטראקציות חברתיות מובילות להרס עצמי. היא משתמשת גם בהגזמה בביטויים כמו "כל פעם שאני יוצאת החוצה, זו התאבדות חברתית" ו"אני בהלם שאני עדיין בחיים". הגזמות אלו משמשות להדגיש את עוצמת הרגשות והחוויות של הזמרת. השיר נוגע גם בנושאים כמו חרדת החמצה, פרנויה, שנאה עצמית וחרדת דייטים.<ref></ref>

רודריגו סיפרה כי קראה לשיר בשמו כמחווה לשיר "Ballad of a Thin Man" של בוב דילן.<ref name=":3"></ref>

== ביקורות ותגובות ==
השיר "Ballad of a Homeschooled Girl" זכה לתשומת לב מצד הקהילה הגאה ושותף באופן נרחב בפלטפורמות המדיה החברתית בשל הנרטיב בשיר בו רודריגו מספר כי היא מחבבת בחור שמתגלה כי הוא הומוסקסואל. אנשים שונים שמצאו הקבלות בין הליריקה בשיר לבין ההומופוביה הבוטה שנמצאת לעיתים קרובות בשירים מתחילת שנות ה-2000, כשהם מצטטים את שירה של טיילור סוויפט, "Picture To Burn" כדוגמה.<ref></ref>

בביקורת שפורסמה ב"בילבורד" על השיר, צוינה לטובה יכולה של רודריגו למזג אלמנטים קוליים וליריים ביעילות, וליצור תחושה של שיר עם תכלית. בעוד שחלק מהמילים מתוארות כרגעים שעלולים לגרום לגלגולי עיניים, הביקורת מכירה בכך ששורות מסוימות, כמו "אני שונאת את כל הבגדים שלי/ מרגישה שהעור שלי לא מתאים לעצמות שלי", נושאות משקל רגשי ובעלות מסר חזק.<ref name=":0" />

בסקירת האלבום, שפורסמה במגזין "טיים" המבקרת לינדזי זולדס ציינה כי השיר הוא האהוב עליה באלבום.<ref></ref> בסקירה שנכתבה על ידי קאט ג'אנג על האלבום ופורסמה ב"פיצ'פורק", נכתב כי השיר מתאר את רודריגו מסתחררת על גבי הכאוס ששורר במסיבה ואת הקושי שלה לתפוס לחוות שלוות נפש בסיטואציה הזו.<ref></ref> בביקורת על האלבום שפורסמה במגזין Paste, השיר הודגשה כדוגמה ליכולתה של רודריגו לשלב הומור עם אינטרוספקציה.<ref name=":1" />

=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|Guts של אוליביה רודריגו: כל 12 השירים מדורגים
|4
|<ref name=":0" />
|-
|The Tab
|דירוג יום ההוצאה של כל שיר באלבום החדש של אוליביה רודריגו, Guts
|6
|<ref></ref>
|-
|רולינג סטון
|כל שיר של אוליביה רודריגו, מדורג
|23
|<ref></ref>
|-
|Evie
|דירוג כל שיר באלבום החדש של אוליביה רודריגו, Guts מהגרוע לטוב ביותר
|7
|<ref></ref>
|}

== הופעות חיות ==
ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס.<ref></ref> ב-26 באוקטובר היא ביצעה את השיר בתוכנית האירוח של ג'ימי קימל.<ref></ref>

== מיקומי שיא ==

=== מצעדי סוף שנה ===

== קישורים חיצוניים ==

== הערות שוליים ==

קטגוריה:שירי 2023
קטגוריה:שירי אוליביה רודריגו
קטגוריה:שירים באנגלית
קטגוריה:שירי רוק אלטרנטיבי
קטגוריה:שירי גראנג'
קטגוריה:שירים על חרדה
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו